《凤池吟·题励滋大郊居图小照》
清代·黄之隽

三岛楼台，十洲云水，才有如此神仙。讶披图相见，似曾相识，韵宇翩然。

横榻科头，縠衫犹带御炉烟。红尘不惹，桐蕉荷竹，尺五之天。

蓬莱儤直三世，有赐书万卷，插架相传。在直庐深处，圆明园左，槐树街边。

退食归来，履痕踏不到花前。忙何事，为沉吟、应制新篇。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。